**JUDEŢUL SATU MARE**

## CONSILIUL JUDEŢEAN

## SERVICIUL RESURSE UMANE, SALARIZARE

Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_2021

**RAPORT DE SPECIALITATE**

**privind desemnarea reprezentantului Consiliului Judeţean Satu Mare în Consiliul de Administraţie al Centrului Judeţean de Resurse şi Asistenţă Educaţională Satu Mare**

Prin Hotărârea Consiliului Judeţean Satu Mare nr. 122/2020 doamna Gál Ilona Gyöngyi a fost desemntă reprezentantului Consiliului Judeţean Satu Mare în Consiliul de Administraţie al Centrului Judeţean de Resurse şi Asistenţă Educaţională Satu Mare.

Centrul Judeţean de Resurse şi Asistenţă Educaţională Satu Mare, prin adresa nr. 1911/23.11.2021, înregistrată la Consiliul Judeţean Satu Mare cu nr. 24.115/23.11.2021, solicită Consiliului Județean Satu Mare să-și desemneze reprezentantul în Consiliul de administrație al Centrului Judeţean de Resurse şi Asistenţă Educaţională Satu Mare, în baza prederilor art.7 alin. (4), lit.b) din Anexa **-** METODOLOGIE-CADRU de organizare şi funcţionare a consiliilor de administraţie din unităţile de învăţământ preuniversitar, aprobată prin Ordinul ministrului educației nr. 5154/30.08.2021 pentru aprobarea Metodologiei-cadru de organizare şi funcţionare a consiliilor de administraţie din unităţile de învăţământ preuniversitar:

*“(4) Calitatea de membru al consiliului de administraţie este incompatibilă cu:*

*b) deţinerea unei funcţii de conducere, de îndrumare şi control în inspectoratul şcolar din judeţul în care funcţionează unitatea de învăţământ respectivă sau în Ministerul Educaţiei;”*

Având în vedere faptul că doamna Gál Ilona Gyöngyi deține funcția de inspector școlar în cadrul Inspectoratului Școlar Județean Satu Mare,

este necesară desemnarea unui nou membru - reprezentant al Consiliului Judeţean Satu Mare în Consiliul de Administraţie al Centrului Judeţean de Resurse şi Asistenţă Educaţională Satu Mare.

În conformitate cu prevederile art.12 alin. (3) lit.b) din Anexa nr.1 -Regulament privind organizarea şi funcţionarea centrelor judeţene/al municipiului Bucureşti de resurse şi asistenţă educaţională, aprobat prin Ordinul ministrului educaţiei, cercetării, tineretului şi sportului nr. 5555/2011, conform căruia:

“ *(3) Consiliul de administraţie al CJRAE/CMBRAE are un număr impar de membri, cuprins între 9 şi 13, din care fac parte:*

*b)* ***un reprezentant al consiliului judeţean****/local;…”,*

coroborate cu cu cele ale art.7 alin. (1) lit.b), alin. (4) lit.b) din Anexa **-** METODOLOGIE-CADRU de organizare şi funcţionare a consiliilor de administraţie din unităţile de învăţământ preuniversitar, aprobată prin Ordinul ministrului educației nr. 5154/30.08.2021 pentru aprobarea Metodologiei-cadru de organizare şi funcţionare a consiliilor de administraţie din unităţile de învăţământ preuniversitar,

luând în considerare prevederile art. 13, art. 67 şi cele ale art. 102 din Regulamentul de organizare şi funcţionare a învăţământului special şi special integrat, aprobat prin Ordinul ministrului educaţiei, cercetării, tineretului şi sportului nr. 5573/2011,

în temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind desemnarea reprezentantului**

**Consiliului Judeţean Satu Mare în Consiliul de Administraţie al**

**Centrului Judeţean de Resurse şi Asistenţă Educaţională Satu Mare**

**ŞEF SERVICIU VIZAT JURIDIC,**

Bîja Tania Bodó Nicoleta